**19-րդ շաբաթ**

**Ամսաթիվ՝** —————————

**Կրթական հարթակ՝ 8-րդ**

**ՈՒսուցիչ՝** —————————————————

**Դասագիրք՝ «Գրականություն 7», Դավիթ Գասպարյան**

 **«Հայոց լեզու 7», Հովհ․ Բարսեղյան**

**Կրկնություն - Գիտելիքի ստուգում**

* **Գրել հետևյալ արտահայտությունների բացատրությունները․**
	+ դարդ —————————————————
	+ ընդարձակ —————————————————
	+ համբարձվել —————————————————
	+ օրդուներ —————————————————
	+ անհատնում —————————————————
	+ սոսկահար —————————————————
	+ երկնել —————————————————
	+ մնաս բարյավ —————————————————
* **Գրել հետևյալ բառերի հոմանիշները․**
	+ կոծկել ————————
	+ հղկել ————————
	+ ողջ ————————
	+ սարսուռ ————————
	+ ջարդված ————————
	+ տխուր ————————
* **Գրել հետևյալ բառերի հականիշները․**
	+ համարձակ ————————
	+ սուգ ————————
	+ դժվար ————————
	+ առավոտ ————————
	+ կասկած ————————
	+ պայծառ ————————

**Նոր դաս։**

**Բառագիտություն։**

* **Սովորել հետևյալ բառերի և արտահայտությունների**
* **Նշանակությունները․**
	+ խոհել – մտածել
	+ գիտենալ – իմանալ
	+ անուշ երազ – այստեղ՝ հաճելի
	+ արշալույս – լուսաբաց
	+ հինավուրց – հին
	+ երթիկ – հնում՝ խրճիթի տանիքին ծխնելույզի համար բացված անցք
* **Սովորել հետևյալ բառերի հոմանիշները․**
	+
	+ Նորոգել – վերակառուցել
	+ Շող - ճառագայթ
	+ Քաղցր - անուշ
	+ Պայծառ - լուսավոր
* **Սովորել հետևյալ բառերի հականիշները․**
	+
	+ Գիշեր - ցերեկ
	+ Երազ – իրականություն
	+ Հայրենի - օտար
	+ Քաղցր - թթու

**Գրականություն -**  «Հայրենի տուն» Նաիրի Զարյան

**ՀԱՅՐԵՆԻ ՏՈՒՆ**

Այս գիշեր տեսա մի անուշ երազ.

Ես իմ հայրենի տունն էի նորոգում,

Մանկության երկինքն էր բացվել վրաս,

Եվ արշալույսներ կային իմ հոգում։

Այնտեղ էր մայրս, հայացքը պայծառ,

Մայրենի լեզվով խոսում էր առուն,

Խշշում էր բակում հինավուրց մի ծառ...

Այնպես ծանո՜թ էր և այնպես գարո՜ւն...

Երդիկից կաթած շողն արեգական

Թվում էր հոգուս ոսկյա բանալի,

Արևն էր նայում աչքով մայրական,

Եվ քաղցր էր աշխարհն ու հասկանալի...

**Մշակույթ – Նաիրի Զարյանի կենսագրությունը։**

**Նաիրի Զարյանը** (Հայաստան Եղիազարյան) ծնվել է 1900 թվականին, Արևմտյան Հայաստանի Վանի Խառակոնիս գյուղում:

Ծանր է նրա մանկությունը: 1915 թվականին, թուրքական հարձակումից ****հալածված, հազարավոր հայրենակիցների հետ միասին, Զարյանը գաղթում է Արևելյան Հայաստան, ապրում է որբանոցում: Որբանոցներում նա մնում է մինչև [1921](https://hy.wikipedia.org/wiki/1921) թվականը և այնտեղ էլ ստանում միջնակարգ կրթություն։ Այստեղ մտերմացել է ապագա հայտնի գրող Գուրգեն Մահարու հետ, ով այդ տարիներին դեռ Գուրգեն Աճեմյան էր։ Հետո երկու ընկերները ծանոթացել են Եղիշե Չարենցի հետ, որը որբանոցի դաստիարակն էր։ Որբանոցի վերջին տարիներից սկսած՝ Զարյանի ամբողջ կյանքը կապված է եղել հայ գրականությանը։

Իր հայրենիքում սովետական կարգեր հաստատվելուց հետո է միայն նրան հաջողվում ստանալ համալսարանական կրթություն և դառնալ ճանաչված գրող:

Զարյանին ճանաչում բերեցին նրա մի շարք լավագույն բանաստեղծությունները, “Հայրենի տուն” բանաստեղծությունը և “Հացավան” վեպը, իսկ Հայրենական մեծ պատերազմի տարիներին նրա ստեղծագործությունները հայրենասիրական կրակ վառեցին ընթերցողների սրտում, օգնեցին ապրել ու հաղթել թշնամուն:

**Հարցեր և առաջադրանքներ**

* + Ե՞րբ է ծնվել Զարյանը։
	+ Ի՞նչ գիտես Զարյանի մանկության ու պատանեկության մասին։
	+ Ովքե՞ր են եղել նրա ընկերները։
	+ Որո՞նք են նրան ճանաչում բերած գործերը։

**Քերականություն – Յ-ի ուղղագրություն։**

* **Յ** ձայնակապը գրվում է միայն ա-ից և ո-ից հետո, և միայն երբ նրանց հաջորդում է ձայնավոր, բայց ոչ օտար բառերում և ոչ բաղադրալ բառերում։

Օրինակ՝ երեկոյան, Իսրայել, Միքայել, նայել, տղայի և այլն։

* Մի շարք, հատկապես օտար բառերում ա-ի և ո-ին ձայնավոր հաջորդելու դեպքում յ չի գրվում (դրանցից շատերում այն չի էլ հնչում)։

Օրինակ՝ Աիդա,արխաիկ (հնաբանական), բաոբաբ (վարազածառ), բոա (վիշապօձ), Լաուրա, կակաո, կաուչուկ, կոալա (պարկավոր արջ), կոալիցիա, Նաիրի, նոկաուտ, պոեզիա, պոեմ, պոետ, ռաունդ, Ուկրաինա և այլն։

* Բաղադրյալ բառերում, եթե մի բաղադրիչը ավարտվում է ա-ով կամ ո-ով, իսկ նրան հաջորդող բաղադրիչը սկսվում է ձայնավորով, ապա այդ ձայնավորից առաջ յ չի գրվում։

Օրինակ՝ ամենաուժեղ, կինոաստղ, հակաօդային։

* Եթե բառը վերջանում է յ-ով, ապա այդ բառի քերականական փոփոխություններ կատարելիս և բաղադրյալ բառեր կազմելիս յ տառը նույնպես գրվում է։

Օրինակ՝ Ալեքսեյ-Ալեքսեյի, Գալիլեյ-Գալիլեյի, թեյ-թեյել-թեյաման, հոկեյ-հոկեյի։

**Բացատրություններ**

* Հայերենում **յ**-ն հանդես է գալիս ձայնավորների հետ և այդ կերպ կազմում երկհնչյուններ, ինչպես օրինակ ***– յա, յու, ույ***։ Օրինակ՝

  Հայաստան, ծայր, արյուն, անկյուն, քույր, ընկույզ։

* **Յ**տառն երբեմն կոչում ենք ձայնակապ, որովհետև կապում է երկու ձայնավոր հնչյուններ: Հայերենում շատ հաճախ երկու ձայնավորների միջև լսվում է **«յ»** տառը, օրինակ

գրում ենք ***տեսնեի***, բայց լսում ենք ***տեսնեյի***,

ուղիով գրում ենք ***ուղիով***, բայց լսում ենք ***ուղիյով***:

* Լսվող **Յ-ն** գրվում է միայն **“Ա”** և **“Ո”** ձայնավորներից հետո,

օրինակ` երեխա- երեխայի, խաղա- խաղայի, Սարո- Սարոյին, երեկո- երեկոյան

* Բառավերջում գրվում է **“Յ”** մի քանի օտար բառերում.

օրինակ` Սերգեյ, Ալեքսեյ, հոքեյ, լիցեյ:

* Կան մի շարք հատուկ անուններ, որոնցում լսում ենք **“Յ”** հնչյունը, օրինակ Վիկտորիա, Ասիա…: Այս կապակցությամբ պետք է հիշել.
	+ եթե տվյալ բառը **աշխարհագրական անուն** է, ապա գրվում է ***ի***-ով,

օրինակ` Իտալիա, Ասիա, Վիկտորիա, Ֆրանսիա, Սոֆիա, Անտալիա

* + իսկ, **եթե մարդու անուն** է, ապա գրվում է ***“Յ”-***ով,

օրինակ` Ասյա, Վիկտորյա, Սոֆյա….:

**Պետք է հիշել հետևյալ բառերի ուղղագրությունը**

* Ունենք միմիայն - միայն և ունենք միմյանց - իրար, մեկմեկու

Կան մի շարք բառեր, որտեղ լսվող **«Յ»**-ն գրվում է **«Յ»**։ Օրինակ՝

Մատյան, ատյան, լռելյայն, վայրկյան, իշայծյամ, եղյամ, հայելի, խարտյաշ, դղյակ...

Կան մի շարք բառեր, որտեղ լսվող **«Յ»-ն** գրվում է **«Ի»**։ Օրինակ՝

հեքիաթ, միլիոն, ակադեմիա, օվկիանոս, կրիա, խավիար, ռադիո, ամբիոն, օրիորդ, միլիարդ…

Կան մի շարք բառեր, որտեղ լսվող **«Յ»-ն** գրվում է **«Ե»։** Օրինակ՝

 քվեարկել, հրեա, իդեալական, քամելեոն, պատանեկան…

**Հարցեր և առաջադրանքներ**

* Որո՞նք **Յ**-ի ուղղագրական կանոնները։
* Որո՞նք են գրության և արտասանության որոշ տարբերությունները։

**Հանձնարարություններ**

1. **Գրել շարադրություն «Ինչպես եմ պատկերացնում ինքս ինձ 10 տարի հետո» վերնագրով։**

**«Ինչպե՞ս եմ պատկերացնում ինքս ինձ 10 տարի հետո»։**

————————————————————————————————————————————————————————————————————————————————————————————————————————————————————————————————————————————

————————————————————————————————————————————————————————————————————————————————————————————————————————————————————————————————————————————

**Տնային հանձնարարություններ**

* **Գրականություն - «Հայրենի տուն», Նաիրի Զարյան։**
* Սահուն կարդալ աշխատանքային փաթեթում ներառված բանաստեղծությունը
* կարողանալ սեփական բառերով վերարտադրել և պատասխանել փաթեթում ներառված հարցերին։

**Բառագիտություն** – Բառատետրում արտագրել և սովորել աշխատանքային փաթեթում ներառված բառերի ու արտահայտությունների իմաստները, հոմանիշներն ու հականիշները։

**Քերականություն -** Յ-ի ուղղագրության հիմնական կանոնները։

* Աշխատանքային փաթեթում տեղ գտած սահմանումները սովորել և կարողանալ բացատրել։
* Պատասխանել աշխատանքային փաթեթի հարցերին և կատարել հանձնարարությունները։

**Մշակույթ –** Նաիրի Զարյանի կենսագրությունը։

* Աշխատանքային փաթեթում ներառված դասանյութը կարդալ, կարողանալ վերարտադրել սեփական խոսքերով և պատասխանել դասանյութի հարցերին։